Tað tók rúma tíð áðrenn kvinnurnar spældu fyrsta heimadystin, men í gjár bar so endiliga til og man má siga at úrtøkan var góð. Tríggjar ferðir á rað hava kvinnurnar fingið heimadystir avlýstar og tí var tað ógvuliga kærkomið at Giza Hoyvík kom suður at spæla í gjár, hóast tær at enda máttu so nakkalangar norðaftur við einum ordans stórtapið. Tað hoyrir til søguna at mótstøðuliðið, heimahoyrandi í Hoyvík, spældi við einum leikara minni síðsta tíman. Hóast hettar, so var tað ongantíð nakað ivamál um hvat betra liðið var á degnum og hóast kvnnurnar úr Hoyvík royndu tað tær kundu, so vóru tað okkara kvinnur, ið stýrdu spælinum. 13-0 gjørdist úrslitið tá avtornaði og stórsigurin bleiv bara betri av at ein rúgva av fólkið vóru komin inn í Dal at stuðla liðnum til sigurs í góðveðrinum.